มันนี่ทูเดย์
ธพว.แจงเหตุไม่ปล่อยกู้
29 ต.ค. 2565

ธพว.แจงเหตุไม่ปล่อยกู้
นายมงคล ลีลาธรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ ชี้แจงกรณีได้รับการร้องเรียนว่าไม่อนุมัติเงินกู้ผู้ประกอบการเรื่องโดยสาร ซึ่งวิ่งระหว่างดอนสักจ.สุราษฎร์ธานี-เกาะพะลวย วงเงิน 1.5 ล้านบาท เนื่องจากพบว่า ผู้ประกอบการมีความสามารถในการชำระหนี้ยังไม่เป็นไปตามเกณฑ์ของธนาคารแห่งประเทศไทย (ธปท.) อย่างไรก็ตาม หากพบว่ามีพนักงานส่อทุจริตแจ้งศูนย์ร้องเรียน 1357 
บตท.ออกหุ้นกู้ 6,000 ล.
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) เปิดเผยว่า บตท. ออกหุ้นกู้ใหม่ภายใต้โครงการแปลงสินทรัพย์เป็นหลักทรัพย์ (ซีเคียวริไทเซชั่น) มูลค่า 6,000 ล้านบาท มีอายุ 5 ปี ดอกเบี้ยคงที่ 3.24% ซึ่งได้รับการจัดอันดับความน่าเชื่อถือที่ AA- จากทริสเรทติ้ง โดยให้ธนาคารกสิกรไทย กรุงศรีอยุธยา และซีไอเอ็มบี ไทยเป็นผู้จัดจำหน่ายหุ้นกู้